जयपुर। महेश नगर फाटक के नजदीक बारहवीं कक्षा में पढ़ने वाले एक छात्र को सोमवार शाम को कुछ युवकों ने चाकू दिखाकर जान से मारने की धमकी दी। इसके बाद छात्र ने कमरे पर जाकर फंदा लगाकर खुदकुशी कर ली। पुलिस ने छात्र का मोबाइल जब्त कर लिया।
महेश नगर पुलिस ने बताया कि टोडाभीम, करौली निवासी रजनीश मीणा (18) यहां महेश नगर में किराए के मकान में रहता था। उसने सात दिन पहले ही महेश नगर में किराए का कमरा लिया था। इससे पहले वह आगरा रोड पर चाचा के यहां रहता था। सोमवार शाम को करीब छह बजे ट्यूशन पढ़कर कमरे पर लौट रहा था। तभी महेश नगर फाटक के नजदीक बाइक सवार तीन युवक आए और उसे जान से मारने की धमकी दी।
तीन बदमाश गली के बाहर मुझे मारने के लिए खड़े हैं, बचा लो भैया
रजनीश के चचेरे भाई ऋषि ने बताया कि उसका शाम 7 बजे फोन आया था। उसने कहा कि मुझे कुछ बदमाश जान से मारने की धमकी दे रहे हैं। वे तीनों गली के बाहर खड़े हैं। मुझे बहुत डर लग रहा है। प्लीज तुम जल्दी आ जाओ। इस पर ऋषि ने आने की बात कही।
कुछ देर बाद ऋषि ने उसे कॉल किया, लेकिन उसने फोन नहीं उठाया। इस पर उसने पड़ोस में रहने वाले परिचित को फोन कर उससे मिलने को कहा। पड़ोसी जब कमरे पर गया तो रजनीश फंदे से लटका दिखाई दिया। उन्होंने पुलिस को सूचना दी। कुछ देर बाद पुलिस मौके पर पहुंची और गेट तोड़कर उसे एसएमएस अस्पताल पहुंचाया, जहां डाक्टरों ने मृत घोषित कर दिया।
पांच दिन पहले भी रजनीश ने फोन कर बताया था कि उससे बाइक सवार चार युवकों ने मारपीट की थी। और गांव चले जाने को कहा था। इनमें से एक युवक विकलांग था। उन्होंने मुंह पर कपड़ा बांध रखा था। वह रोजाना शाम को कमरे पर साइकिल खड़ी करके जगतपुरा में अपने मामा के घर जाकर सोता था।
थाने में बार-बार आ रहा है फोन, वह जिंदा है या मर गया
रजनीश की मौत के बाद रात जब परिजन महेश नगर थाने में रिपोर्ट दर्ज कराने गए तो वहां किसी राहुल नाम के व्यक्ति का फोन आया और उसने पुलिस से कहा कि वह जिंदा है या मर गया। इसके बाद मंगलवार सुबह भी थाने में फोन आया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva